Ġie inawgurat illum iċ-ċentru tal-viżitaturi tat-Tempji Neolitiċi tal-Ġgantija, fix-Xagħra, Għawdex.  Iċ-ċentru hu parti minn proġett ta’ Konservazzjoni u Żvilupp tal-Park Arkeoloġiku tal-Ġgantija li sar b’investiment ta’ aktar minn żewg miljun ewro, parti kbira minnhom fondi tal-Unjoni Ewropea.  Dan hu parti minn proġett akbar għall-Konservazzjoni tal-Wirt Arkeoloġiku.  Il-proġett jinkludi xogħlijiet fuq tliet siti: it-tempji tal-Ġgantija, it-Tempji ta’ Ħal Tarxien u l-Katakombi ta’ San Pawl fir-Rabat.